R5dwMg/zh-wiki-yue-long huggingface dataset:
囉囉攣係種情緒或心理上產生嘅衝突，有時會有擔心同驚嘅感覺。囉囉攣可以喺特定嘅情況下發生，例如有屋企人好夜未返擔心佢出咗事，又或者係第二朝要考試搞到好緊張。但係亦都有可能係慣性或者普遍嘅一種感受。囉囉攣有好多形式，有社交方面嘅，自我嘅，壓力嘅都可能會引起。
單孔目動物同其他哺乳動物一樣都係恆溫動物。早期嘅研究指出單孔目動物喺控制體溫上並未完全發展，但最近嘅研究就指佢哋喺唔同嘅環境下仍然可以維持體溫。咁係因為單孔目動物會維持一個比其他哺乳動物低嘅體溫，而一般作為研究對象嘅澳洲針鼴只會喺活躍時先維持正常嘅體溫。
單孔目動物同爬蟲類，雀鳥一樣，係單靠生蛋嚟繁殖下一代嘅動物。佢哋會將蛋保存喺亞媽嘅育兒袋裏面，由亞媽提供養份同用佢嘅體溫孵化出嚟。但孵咗出嚟嘅幼獸同其他哺乳動物一樣，由母乳喂大。由於冇明顯嘅乳頭，幼獸會自己搵阿媽嘅乳腺吸食乳汁。
身體表面上由毛髮所包圍，成年嘅單孔目動物冇牙，從化石同而家嘅鴨嘴獸都係有「磨楔式」嘅咀。同其他哺乳動物唔同嘅地方，係佢嘅下顎係由單塊齒骨構成，而將聲音傳至內耳嘅細小骨頭則喺下顎之上。中耳骨由三組骨組成，耳孔喺下顎嘅底部，無外耳。
現時單孔目物種都係棲息喺澳洲同新幾內亞等地區，喺新南威爾斯就曾發現過大約1億1千萬年前嘅下顎化石碎片。呢啲碎片係現時發現最古舊嘅化石，係屬於一種已絕種嘅 Steropodon galmani，而 Kollikodon、Teinolophos 同 Obdurodon 嘅化石亦相繼俾人發現。
脷係口腔中嘅一大束肌肉，幫手品嚐、咀嚼、吞食物，同埋發音嘅器官之一。脷係味覺器官之一，表面嘅大部分係味蕾。因為脷係幫助發聲嘅器官之一，喺一啲語言，例如葡文、俄文、波斯文、法文、西班牙文、波蘭文、亞美尼亞文、芬蘭文、愛爾蘭文、拉丁文、土耳其文中，「脷」呢個字都可以解「語言」。
雲係浮響大氣度睇得見嘅水點同冰晶。地球上水汽會變成水點，大概係 0.01 毫米嘅冰晶。數以萬萬計水點或者冰晶，聚埋一齊到睇得到，就係雲。密雲可以反射百分之七十到九十五嘅可見光。所以會見係白色而上面睇落去就一定白色。
雲係地球上龐大嘅水循環嘅有形嘅結果。太陽照喺地球嘅表面，水蒸發形成水蒸氣，一旦水氣飽和，水分子就會聚集喺空氣中嘅微塵周圍，由此產生嘅水滴或者冰晶將陽光散射到各個方向，咁樣就產生咗雲嘅外觀。因為雲反射同散射所有波段嘅電磁波，所以雲嘅顏色呈灰色，雲層比較薄嗰時呈白色，但係當佢哋變得太厚或者濃密而令到陽光唔能夠通過嘅話，佢哋望上去可以係灰色或者黑色。
佢嘅體積比較龐大，雲頂有似絲縷啲冰晶結構，頂部多數係擴展成砧形或馬蹄形，雲底又黑又亂，有明顯起伏，有時似懸球噉。由於佢多數由上升氣流造成，所以對飛天設備有好大嘅危險同威脅性。例如螺旋槳飛機必須要兜過佢，飛得好高嘅噴氣機雖然可以穿過積雨雲，但凈限細嚿雲仔。
直到1752年6月10號，美國科學家班哲文富蘭克林喺荷蘭利登嘅一個油庫入面，由於嗰日行雷，佢冒住生命危險將隻帶鐵絲尖嘅絲綢紙鷂放咗上天，結果引咗雷落地面，從而解開咗千百年嚟嘅雷電之謎。原嚟天上嘅雷電同平時嘅摩擦出靜電係同一件事。
喺夏天比較熱嘅中午或挨晚，由於地面嘅熱空氣帶住大量水汽唔停噉升到上天，形成好大嚿積雨雲。由於積雨雲好多部位聚集咗正負兩種電荷，嗰時地面因受到近地面積雨雲入面嘅電荷感應，都帶咗同雲底唔一樣嘅電荷。雖然唔同電荷會相互吸引，但空氣嘅導電性能比較差，佢阻住正負兩種電荷嘅匯合，從而導致雲層入面嘅電荷積得越多時，達到一定強度之後，會撞穿阻住正負兩種電荷嘅匯合嘅空氣，夾硬整出條比較窄嘅通道而匯合。
風暴潮或者叫暴潮係由熱帶氣旋、温帶氣旋、冷鋒嘅強風作用同氣壓驟變等強烈嘅天氣系統引起嘅海面異常上升現象，又叫「風暴增水」、「風暴海嘯」、「氣象海嘯」或「風潮」。風暴潮會令受到影響嘅海區嘅潮位大大地超過正常。
龍捲風，又叫龍捲或龍卷，係種極端嘅天氣現象。係因為暖空氣遇冷空氣，暖空氣急速上升而成，形狀好似條龍咁，而周圍空氣就好咁捲住咁行。唔單止響地上面有，水上面都會有，叫水龍捲或龍吸水。因為龍捲風力強大，經過嘅地方唔多唔少會受損，甚至會滿目瘡痍。
熱帶氣旋係一種低氣壓天氣系統，喺熱帶或亞熱帶海域形成，佢嘅能量嚟自水蒸氣冷卻凝固嗰陣放出嘅潛熱。移動就主要係受到科氏力同其他大尺度天氣系統嘅影響，最終會喺海上消散、轉化做溫帶氣旋或者登陸後喺陸上消散。
據香港天文台總學術主任呂永康所寫，古代漢文文獻顯示，古時冇明確區分「颱風」同「颶風」，好難準確斷定東亞氣象史上幾時開始用「颱風」呢個詞。到明代為止，文獻都係寫「颶風」，冇寫「颱風」嘅。清代開始有文獻以「颶風」來描述春季出現嘅短暫狂風，並以「颱風」來形容夏季較為持續嘅強風。
喺香港，歷史文獻顯示，「颱風」同「颶風」試過係通用嘅。例如1950年天文台出版嘅《本地風暴訊號資料冊》就寫住當時十號風球個名叫做「颶風或颱風訊號」或以上）。自1960代中期至1970年代開始，天文台統一用「颱風」作為熱帶氣旋強度嘅分類，而「颶風」就 kaai3 來描述某一地點所感受嘅風力。
空氣污染係指一啲危害人體健康同周邊環境嘅物質對大氣層所造成嘅污染。呢啲物質可以係氣體、固體或液體懸浮物等。生物日常呼吸嘅空氣，係由多種氣體所組成，最普遍氣體元素係氮，其次係氧。每種氣體成份都有少少唔同，會有輕微嘅轉變。
空氣污染有損健康同會令人感到唔舒服，呢個係每個人都應關注嘅問題。細路、老人家同患有心肺功能毛病嘅人，最容易受到周圍嘅空氣污染所影響。污染嘅空氣亦會損害生活質素。而且，如果長期吸入過量含污染物嘅空氣，就會覺得唔舒服，重會對健康造成長期不良嘅影響。
寒流嘅成因都有唔同，例如北半球寒流嚟自西伯利亞高壓，極地渦旋或西風槽南移等因素。由於海陸配置，南半球除南美外冬季寒流爆發不若北半球同緯度明顯。寒流係喺所有惡劣天氣中影響範圍最廣嘅，冬季一般情況下可以影響1000萬平方公里左右，熱帶氣旋、溫帶氣旋都唔可以達到咁大嘅影響範圍。
熱帶嘅生物比寒帶仲豐富，已反映寒冷對生物比較不利，寒流嚟臨嗰陣唔單止氣溫低，食物嘅來源都好少，喺低溫中，動物身體嘅熱量會不斷咁被寒冷嘅環境帶走，喺動物園都有動物被凍死，相信喺野外嘅動物都有死咗一定數量。
熱浪，係講緊天氣喺某一段時間入面一路保持住異常高嘅氣温，都有可能伴隨有好高嘅空氣濕度。呢個術語通常同地區相聯繫，所以一個喺相對較熱氣候嘅地區嚟講係正常嘅温度，對另一個通常喺較冷氣候嘅地區嚟講可能係熱浪。
北，或者叫北方，係指東同西中間嘅方向，同南相反。而正北係正東同正西正中間嘅方位，正北同正東或正西垂直，符號N，來自英文North。用真方位角表示，係000度，符號000°，用羅經方位角，係N0°E或者N0°W。
南，或者叫南方，係指東同西中間嘅方向，同北相反。而正南係正東同正西正中間嘅方位，正南同正東或正西垂直，符號S，可能係來自西班牙文Sur或者葡萄牙文Sul。用真方位角表示，係180度，符號180°，用羅經方位角，係S0°E或者S0°W。
赤道係地球表面嘅點隨住地球自轉產生嘅軌跡中，周長最長嘅圓周線，長40,075.02公里。如果將地球睇做一個絕對嘅球體嘅話，赤道距離南北兩極相等。佢將地球分為南北兩半球，佢嘅北就係北半球，而南就係南半球，係劃分緯度嘅基線，赤道嘅緯度為0°。
節氣係中國古代將一歲等分做廿四點嘅日，幫助辦別季節時令，助農夫耕田。因為中國紀日係睇月光，唔係太陽，所以節氣響黃曆嘅日子唔係固定，相反，西曆同太陽同步，所以年年節氣日子差唔多。節氣定法分兩種，一種係平氣，即係一歲平均分為廿四分。
古人好重視節氣，其中冬至係一歲之日頭最短，畀人定歲首。而夏至係佢嘅相反，一年之中日頭最長。兩個夾埋叫二至。冬至到夏至正中間係春分，夏至到冬至正中間係秋分，呢兩個日夜一樣長，叫二分，跟住冬至到春分中間叫立春、春分到夏至中間叫立夏，夏至到秋分叫立秋，秋分到冬至中間叫立冬。
硼砂色白，有透明結晶。一般硼砂四硼酸鈉，有十水合物，即Na₂B₄O₇.10H₂O，之不過同空氣接觸，會失去部份結晶水，變成五水合物，Na₂B₄O₇.5H₂O，或無水合物，Na₂B₄O₇。所以市面賣硼砂，部分已經變質。
電磁波喺波長同埋強度上可以有好大差異，喺人可以感受到嘅波長範圍之內嘅電磁波就係所謂嘅可見光，有時亦都俾人簡稱叫做光。假如人將同一種光源喺各個波長嘅強度擺埋一齊，就可以得到呢種光源嘅光譜。一個物體嘅光譜決定呢件物體嘅光學特性，包括佢嘅顏色。
喺十八到十九世紀期間，染料製造有咗新嘅突破。綠色嘅合成顏料同染料好快就取替咗由植物或者礦物整出嚟嘅天然染料。呢啲新染料唔止鮮艷過以前用開嗰啲，仲要穩定過啲天然染料。不過新染料入面，有啲含有大量對人體有毒嘅砷，所以後來俾人禁用。
綠色時常會用嚟表示安全。原因係紅色有危險嘅意思，而綠色作為紅色嘅對比色，可以最大程度噉同紅色做差異。絕大部分嘅紅綠燈都係用綠色表示安全、可以行，紅色代表唔好行。呢個做法可以追溯到十九世紀嘅火車訊號，當時已經用綠色表示可以安全噉行嘅意思。
綠色成日俾人同愛爾蘭聯想埋一齊，因為綠色同愛爾蘭本土嘅蓋爾文化有關，愛爾蘭仲有個花名叫呂宋綠島。愛爾蘭民間傳說入面好出名嘅矮精靈形象往往係鬍鬚濃密、得大約 3 呎咁高嘅男人，多數著住綠色衫同戴住頂綠色帽。
另外，綠色仲同愛爾蘭嘅主保聖人、又稱之為愛爾蘭使徒嘅聖柏德歷有關。每年3月17號聖柏德歷節，世界各地嘅愛爾蘭人慶祝嗰陣都會周圍擺綠色嘢、着綠色衫，芝加哥河仲會成條染綠。而因為噉，綠色亦同愛爾蘭當地嘅天主教社區有關。
綠色喺伊斯蘭教入面係一隻神聖嘅色，喺可蘭經入面佢同天堂有關。喺麥地那嘅先知穆罕默德陵墓上面，就起咗一個綠色嘅穹頂。綠色主要同伊斯蘭教嘅什葉派有關，同白色一齊係嗰派嘅代表色，但係遜尼派有時都會用到綠色。
印刷講求準確，用嘅原色比較接近光學講嘅版本，都係叫青、桃紅同黃，但係雖然色名一樣，其實深淺唔同。例如印刷嘅青其實係一種特定嘅藍，唔係光學上講嘅青，印刷嘅黃亦其實係一種特定嘅深黃，而唔係光學上講嘅黃。印刷上嘅三原色，再加埋實際上溝唔出嘅黑，即係標準嘅青、桃紅、黃同黑四色，用 CMYK 四隻油墨印彩色嘢叫四色印刷，四色印刷嘅數學模型叫 CMYK 色彩模式。
光學係物理學嘅一門，專門研究光。齋靠肉眼嘅觀察就經已可知，光主宰咗人睇唔睇到嘢－當周圍好光，人能夠清楚噉睇到周圍嘅嘢，而响黑暗嘅環境下人會睇唔到嘢或者睇得冇咁清楚－事實係喺早期嘅光學研究裏面，有部份嘅研究者會就噉將光定義做「令人睇到嘢嘅嘢」。
喺廿一世紀初，《白雪公主》係世上最出名嘅童話故事之一，世界各地嘅細路都會喺故仔書等嘅媒體度接觸到佢。個故仔畀人改編過做好多影視作品，當中最出名嘅係迪士尼動畫片《雪姑七友》，而日本嘅著名恐怖漫畫家伊藤潤二仲有將個故事改編做恐怖故仔。
過咗一段時間之後，女皇生咗個女，個女嘅名就叫做白雪。女皇喺生產過程當中有困難而死咗。國王喺一年後娶咗個新嘅老婆做白雪嘅後抵乸，後抵乸女皇生得好靚，但佢份人心哋唔好仲會用巫術。依個惡毒嘅新女皇擁有一塊魔鏡。
惡毒女皇聽到第一個反應係難以置信。心生妒忌嘅佢開始憎白雪公主。過咗一段時間之後，惡毒女皇決定要殺白雪公主，於是佢搵咗個獵人返嚟，叫獵人帶白雪公主入森林然後殺咗佢。佢仲特登叫獵人攞白雪公主嘅心臟返嚟，證明白雪公主死咗。
獵人聽惡毒女皇話帶住白雪公主入森林。入到咁上下，獵人就攞起一把匕首想殺白雪公主，不過佢發覺自己唔忍心落手，跟住仲將成件事講嗮畀白雪公主知。白雪公主聽到，覺得好錯愕，哀獵人叫獵人唔好殺佢。獵人見到公主嘅眼淚就心生同情，決定放公主走，然後攞隻野豬嘅心臟返城堡，而白雪公主就係噉跑，跑入森林嘅深處。
白雪公主一路係噉跑，最後喺森林深處搵到一間屋仔。白雪公主又驚又攰又肚餓，就上前去敲門。無人喺屋企。但白雪公主一推開道門見到檯上面擺滿嗮嘢食又有美酒，佢飢腸轆轆就忍唔住攞咗啲嘢食嘢飲嚟充飢，然後佢覺得好攰就搵咗張舒服嘅床攤上去，攤吓攤吓睏著咗。
無幾耐，間屋仔嘅主人返到嚟－間屋嘅主人原來係七個小矮人。班小矮人發覺自己啲嘢食嘢飲畀人掂過嚟，然後就搵到睏著咗嘅白雪公主。白雪公主醒咗見到班小矮人，心知自己問都唔問就又飲又食係唔啱嘅，於是就道歉，仲向班小矮人解釋埋成件事嘅來龍去脈。
惡毒女皇聽到就好扯火，決定要親自殺白雪公主。佢假扮成一個普通嘅阿婆，趁住班小矮人去咗採礦，走去森林屋仔嗰度。惡毒女皇一敲門就見到白雪公主，惡毒女皇聲稱話自己係商販，手上有啲好靚嘅蘋果－啲蘋果其實落咗毒。
班小矮人返到嚟搵到不省人事嘅白雪公主，叫極都唔醒，就即刻將白雪公主抬上床上面急救，但無論佢哋做啲乜，都救唔返白雪公主。班小矮人諗住白雪公主死咗，於是就喊住噉將白雪公主放喺一個擺滿嗮花嘅玻璃棺材裏面，準備同白雪公主搞喪禮。
班小矮人喺森林入面同白雪公主舉行喪禮。咁啱得咁橋有個王子打獵路過，佢見到白雪公主咁靚就停低望咗陣，仲問班小矮人發生咗咩事。班小矮人將成件事講嗮畀王子聽。王子聽到就提出，應該要帶白雪公主返去城堡嗰度安葬先至合理。
於是王子、小矮人同埋王子啲僕人就郁手將白雪公主嘅棺材搬返去城堡。搬搬吓，王子其中一個僕人唔小心差錯腳，搞到個棺材震咗一吓。點知噉樣震咗吓，就令到白雪公主由喉嚨嗰度𦧲返嚿毒蘋果出嚟。然後下一刻，白雪公主就醒返。
惡毒女皇一到咗婚禮現場，見到個新娘就係白雪公主，就又嬲又驚。佢即刻開始度橋，想諗新計整死白雪公主。不過王子已經知佢想點，於是就同在場嘅人開口，話惡毒女皇嘗試謀殺白雪公主，理應要受到懲罰。然後佢就下令，叫佢啲手下準備一對用鐵造嘅鞋，對鐵鞋搵火燒到又紅又熱。
《白雪公主》係史上其中一個最出名嘅故事。到咗廿一世紀初，世界各地嘅大人同細路都會喺各種媒體度接觸到《白雪公主》或者改編自《白雪公主》嘅創作品，例如迪士尼嘅 1937 年動畫片《雪姑七友》就舉世聞名，考慮埋通脹嘅話套戲係廿世紀其中一套票房最好嘅戲。
眼，又叫目，係用來睇嘢嘅器官。眼其實係用來偵測光。唔同生物都有唔同嘅測光器官。最簡單嘅眼只可以知道周圍係光定暗，但係已經足夠幫生物根據日夜節奏去改變生體機能。而複雜嘅眼就係生物特化出嚟光學結構，做出將光折射出到唔同位置、聚焦成影像、又或者控制有幾多光入到眼入面。
以眼入面嘅感光細胞就會偵測到光，然後轉化做電訊號經神經傳到腦度。呢啲比較複雜嘅眼令到生物可以分到形同色，而百份之九十六嘅動物都有呢啲複雜嘅眼。好多動物同人一樣，雙眼夾埋可以有三維視野。亦有一啲動物，雙眼各有各影像。
人眼運作嘅原理同相機好似。角膜同晶狀體因為有弧度，形成一組透鏡，作用就好似相機嘅鏡頭咁將光線聚焦，喺視網膜上面形成影像。虹膜就好似相機嘅光圏，可以透過改變瞳孔嘅大細嚟控制有幾多光可以入到眼球入面。視網膜負責將光轉化做神經訊號，經過視神經傳到腦度進一步分析，令到我哋睇到嘢。
《康熙字典》字頭之下列有嗰個字嘅唔同音切同意義，除僻字僻義之外都有引書為證。清代法律規定，凡讀書人應考科舉考試，寫嘅字必須攞《康熙字典》做標準，因此，該書對學術界影響好大，成書之後好流行，即使今時今日，都仲係一本好有用嘅工具書。
國際單位制係一種國際通用嘅十進制進位嘅標準度量衡單位系統，而家除咗美國、緬甸同利比利亞外，喺世界上廣泛咁用緊。好多以前用開英制單位嘅國家，例如英國、澳洲，都改用公制。加拿大就主要用公制，但係某啲嘢仍然係用英制。
砝碼係一件質量好準嘅物質，喺買賣交易或者科學研究嘅時候用來表示一個質量，從而比較幾樣嘢嘅質量嘅工具。由於要保持質量不變，砝碼一定要係一件唔容易產生化學作用同埋唔容易整爛嘅嘢，所以多數砝碼都係用金屬造。
康有爲，原名康祖詒，字廣廈，號長素，又號明夷、更生、西樵山人、游存叟、天游化人，大清人，中華民國人。因爲佢出自廣東南海，人稱康南海。康氏係中國政治家，思想家，教育家，光緒廿一年進士，同埋佢嘅徒弟梁啓超一齊合作戊戌變法，事敗出逃，流亡世界各國。
康有爲出自細學儒家，拜名儒朱九江為師，朱氏當年嶺南好出名。清光緒五年，卽一八七九年，康有爲讀咗李圭嘅《環球地球新錄》等書之後，去咗香港一遊，見西方文化，感觸良多。光緒八年，卽一八八二年，康有參加順天鄉試，到咗北京，但考唔到。
南歸時，途經上海，買咗好多西方書籍，吸收西方傳來嘅進化論同埋政治觀點，初步形成維新變法思想初成。光緒十四年，卽一八八八年，康有為再次順天鄉試，去到北京，借機上書光緒帝，請求變法，受阻未上達。光緒十七年，卽一八九一年及之後，佢喺廣州設立萬木草堂，收徒講學，弟子有梁啓超、陳千秋等人。
光緒廿一年，卽一八九五年，康有出參加乙未科會試，逗留京師，得知《馬關條約》簽訂後，松筠庵聯合千三舉人，上萬言書，卽係公車上書，不過冇上達。當年五月底，佢第三次上書，得到光緒讚許。但係，唔少學者睇來，康有為政治宣傳以及回憶，好似《康南海自訂年譜》，佢好多唔合事實，好多吹水。
而茅海建等唔少嘅學者就根據許多文獻，認為康有為所謂嘅組織舉人聯名上書，實際上就係一次流產嘅政治事件，但康有為派系，不斷塗脂抹粉，篡改歷史，依啲好多歷史學家所受。公車上書，實質就係由翁同龢、李鴻藻、汪鳴鑾等京城高官發動，目的係阻簽《馬關條約》。
冇幾耐，康有為會試中得第五，榜名康祖詒。殿試之後，位列二甲第四十六名，賜進士出身，用工部主事。七月，佢同埋梁啓超創辦《中外紀聞》，冇幾耐就喺京師組織強學會。光緒二十三年，一八九七年，德國佔領膠州灣，康有為再次上書，請求變法。
次年一月，光緒皇帝下令康有為條陳變法意見，佢呈上《應詔統籌全局折》，跟住又進呈所著《日本明治變政考》、《俄羅斯大彼得變政記》二書。四月，佢同埋梁啓超組織保國會，號召救國圖強。六月十六，光緒帝喺頤和園勤政殿，召見康有為，任命佢做總理衙門章京，准佢專折奏事，籌備變法事宜，史稱戊戌變法。
變法失敗後，光緒皇帝遭軟禁，康有為細佬康廣仁被殺，康有為喺李提摩太牧師協助下，坐重慶號到上海海面，再由英國領事館職員，協助喺上海海面轉船到香港，再由香港逃往加拿大，佢自稱持有皇帝嘅衣帶詔，喺光緒廿五年六月十三，卽一八九九年七月二十號組織保皇會，又名中國維新會。
辛亥革命之後，康有為喺一九一三年回國，定居上海辛家花園，主編《不忍》雜誌，宣揚尊孔復辟。身為保皇黨領袖，佢反對共和制，一直謀劃清廢帝溥儀復位。一九一七年六月廿八號，康有為喺天津秘密入京，同效忠前清嘅北洋軍閥張勳，一齊發動復辟，擁立溥儀登基，好快就喺北洋政府總理段祺瑞討伐下宣告失敗。
一九二七年三月十八號，康有爲避北伐戰亂，由上海出發抵達青島。三月廿九號，參加同鄉宴，宴後嘔吐，七竅流血猝死，卅一號凌晨五點卅分去世，日本醫生驗屍，稱食物中毒。事後葬喺青島。辭世後遺體曾暫厝李村棗兒山，一九四八年，正式安葬青島，翌年十月，舉行康有為遷葬同墓碑揭幕儀式。
文革期間，康曾被視為系「中國歷史上最大嘅保皇派」。一九六六年八月，其墓地俾紅衛兵掘開，屍骨俾造反派鞭屍，白髮顱骨，遊街示眾，後來康有為顱骨，畀市博物館王集欽研究員，以「造反有理」實物展覽為名，收入館中藏匿，康有為墓中，先至有先生一點屍骨。
國際單位制前綴經常同秒結合以做更細微嘅劃分，例如ms、µs同ns。雖然國際單位制前綴可以用嚟表示秒嘅倍數，例如ks、Ms同Gs，但實際上好少咁用，大家都係習慣用60進位嘅時同分，同24進位嘅日作為秒嘅擴充。
開氏呢個名係取自喺北愛爾蘭貝爾法斯特出世嘅物理學家暨工程師威廉‧湯姆森嘅頭銜。開氏同攝氏度或者華氏度唔同，佢唔使加上「度」。佢主要用喺物理學上表示温度。1開氏嘅温差同1攝氏度嘅係相等。水嘅三相點減273.
貝可，又叫貝克、貝可勒爾、貝克勒爾，係放射性活度嘅國際單位。如果喺一定量嘅放射性物質裏面，每秒有一個核子衰變活動，佢嘅放射性活度就係 1 貝可。用國際單位制基本單位表示就係，雖然佢同頻率嘅單位赫茲一樣，但係意義唔同。
舊時十瓦寫做瓧，百瓦寫做瓸，千瓦寫做瓩，分瓦寫做瓰，厘瓦寫做甅或者瓼，毫瓦寫做瓱。呢啲寫法係來自日本明治時代，之不過呢個瓦係瓦蘭姆，係日本音譯gramme，家下中文克咁解，係重量單位。之後中國引進呢種寫法，變咗係功率單位。
分貝係一個對數單位用嚟表達兩個物理量嘅比，通常用喺功率同強度上，亦會用喺場嘅幅度。十分貝等於一貝爾，貝爾都係表達兩個物理量嘅比嘅單位，但冇人會用貝爾，只會用分貝。貝爾個名嚟自美籍蘇格蘭發明家、電話發明人亞歷山大·貝爾。
天文單位係個長度單位，大約係地球同太陽之間嘅遠。以前曾經定佢係1495億9787萬0691米，上下差30米，即係大約1億5千萬千米。喺2012年8月嘅國際天文學大會第28屆全體會議入面，天文學家投票將天文單位固定咗喺149,597,870,700米。
解剖學係生物學嘅分支學科，主要研究生物嘅結構同組織，最常見做法係將死咗嘅生物劏開解剖，所以叫解剖學。自古以來都已經有人喺度研究解剖學，佢嘅歷史甚至可以追溯到史前。喺唔同嘅時間層面嚟睇，呢個學科本質上同發育生物學、胚胎學、比較解剖學、進化生物學仲有物種演化都好有拏褦。
例如係人類呢個族群噉，白種人同黃種人－又或者日本人同漢人、又或者粵人同第啲漢族民系－之間有住血統同埋外型上嘅差異，但佢哋之間有能力配種，而呢幾個族群都係冇能力同人以外嘅生物配種嘅，例如一個人－無論佢係邊個人種都好－同一隻馬交配唔會生到啲乜嘢後代出嚟，所以人類係一個同馬唔同嘅物種。
獅子係繼虎之後第二大嘅貓科動物，佢重係非洲最大型嘅「獵人」。獅子公身長到 1.8 米，肩高度約 1.2 米，條尾長 1 米，平均重 215 公斤。獅子乸身長到 1.6 米，肩高度約 1 米，條尾長 0.
獅子毛短，呈黃色，獅子公有好長嘅鬃毛，一般深啡色、淡啡色或紅啡色。啲鬃毛由塊面一直生到膊頭同心口，有鬃毛嘅獅子喺鬣狗同其它食肉目對手眼中睇起嚟大隻啲。另一理論話長鬃毛更吸引獅子乸。野外觀察似乎證明特別深色同長嘅鬃毛的確對獅子乸更吸引。
以前響歐洲南部、西亞、印度、非洲都有獅子。冰河時期有一個亞種響中歐同北美洲生存過，冰河時期之後佢哋就消失咗。按嗰時學者嘅報導，古希臘時期嘅巴爾幹半島重有獅子生存。一般認為歐洲嘅獅子喺公元一世紀由於人類嘅活動絕晒種。
今日絕大多數獅子住響非洲撒哈拉沙漠以南，撒哈拉沙漠以北嘅獅子喺1940年代冇晒。20世紀時喺亞洲嘅獅子幾乎全部絕晒種，只係響印度嘅一個自然公園重淨番一啲響度。以前除咗森林之外，所有嘅生態環境都有獅子，今時今日佢哋嘅生存環境大大縮細。
同其他大型貓類唔同，獅子係一班獅子住埋一齊嘅， 一個獅子群主要由有血緣關係嘅獅子乸組成，地形同埋獵物嘅多少決定一個獅子群嘅大細，一個群有 3 至 30 隻獅子。獅子公只會留響一群獅子裏面留一段時間，之後佢就會離開，去另一群獅子度。
雖然係咁，獅子公嘅地位高過獅子乸嘅地位，一般一個獅子群只有一隻成年嘅獅子公，獅子仔只會留響一群獅子裏面留三年，之後就會被趕走，而獅子乸會留低。後生嘅獅子公會唔穩定咁「一班人」走埋一齊，過住遊遊蕩蕩嘅生活，直到佢哋自己變成一個獅子群嘅阿頭，一般要到六歲或更老先可以做倒。
雖然獅子公響一班獅子有好高地位，但係只係得隻獅子乸同意先可以同佢交配。如果獅子乸願意嘅話，佢就會趴響地，畀隻獅子公騎住。只要睇下獅子乸點對隻獅子公，就知隻獅子公地位有幾高。同埋，知道佢會唔會下次打唔過而被趕走。
獅子乸佗獅子仔四個月到，只會生兩到四隻。獅子仔重1.5千克。獅子仔唔單止可以啜阿媽奶，重可以啜其他乸嘅奶，皆因養獅子仔係成羣獅子嘅責任。獅子仔出世四個月之後會戒奶，之後重會跟阿媽兩年。獅子乸要三年先大，公就要五年。
獅子有廿年命，不過通常係乸先有咁長命。公通常未到呢個年紀，唔係俾後生殺死，就係俾後生嘅趕走。趕走之後就唔會再入到另一班獅子，跟住隻公就會餓死。所以，獅子公好少會過十二歲。不過響動物園，有啲獅子可以有成三十四年命。
一般係由獅子乸打獵，獅子公只係響佢哋後生、鬃毛未出齊嗰陣先學打獵。啲深色嘅鬃毛好容易俾佢嘅獵物發現，唔容易捉到獵物。一般佢哋先匿埋，接近啲獵物，然後撲向獵物，撳佢落地，細嘅獵物一般被咬甩頭，大嘅獵物咬斷頸或被壓到窒息而死。
大部份嘅鯨魚都係瀕危品種，有絕種可能。即係數量好少。因繁殖能力差，一胎只可以有一隻，生長期又耐，好耐先可以成熟。加上人類嘅過量捕殺，生存機會就更渺茫。雖然好多國家都有設保護自己本土鯨魚嘅組織，但係唔係自己領土就理都唔理。
2006年1月，綠色和平企圖出海阻止日本嘅鯨類研究所，鯨類研究所冇讓步，用捕鯨船『第一京丸』重有『日新丸』同綠色和平撞船。『第二勇新丸』向綠色和平嘅工作人員噴水，『勇新丸』嘅捕鯨者用水同鯨血噴綠色和平嘅工作人員。
2008年，日本打算喺南極捉超過一千條鯨魚，兼去埋澳洲海域捉50條就嚟絕種嘅座頭鯨。澳洲強烈反對，日本就話澳洲歧視日本人，因為捕鯨係日本人嘅「文化」。日本各個機構成日話，捕鯨係日本人嘅文化，重話任何反捕鯨嘅人都係對日本人種族歧視，去到2008年更話埋澳洲歧視日本。
中華白海豚，台灣叫印度洋駝背豚，係海豚嘅一種。呢個種有 3 個亞種，而喺香港見到嘅係 Sousa chinensis chinensis 亞種。香港本地漁民叫佢哋「白忌」，有唔吉祥嘅意思，因為佢哋食網入邊嘅魚。
啱啱出世嘅時候，佢哋嘅皮膚係深灰色，大大下就會變淺。到咗青少年期，就會變咗有灰色斑點，睇上去好似發咗毛咁，所以又有人叫佢哋發毛海豚。成年嗰陣，皮膚就會冇任何色素，血管都可以睇到，變成好多人都鍾意嘅粉紅色。
殺人鯨，又叫虎鯨，事實上佢係世界上最大，最孔武有力嘅海豚／鯨魚品種。因為獵食時兇殘，有咬人嘅記錄，而且重食好多海獅同海豚而得到殺人鯨呢個名。不過英文名「Killer whale」之中嘅「Killer」意思係「殺手」，並唔專指殺「人」。
黑白兩間係殺人鯨嘅特色。背鰭非常高聳，可達 1.8 公尺，每條殺人鯨嘅背鰭都唔同，亦係科學家主要分辨佢哋嘅特徵。對眼後面有好明顯嘅橢圓形白斑。下巴同胸前肚腩都呈白色，胸鰭大，圓圓哋。殺人鯨個腦好大，有人腦 4 倍咁重。
殺人鯨主要係食魚。餓起上嚟有時會食海豹、海獅、海豚、連大白鯊、北極熊都食得落肚。亦有群體追捕大型嘅鯨魚，主要係食幼鯨條脷。係海洋生態裏面嘅頂級捕獵者，有助維持海洋生態平衡，殺人鯨嘅健康同數量亦係海洋健康情況嘅一個指標。
異域物種形成係物種形成機制嘅一種。指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。
同域物種形成係物種形成機制嘅一種，指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。
蝠鼠，又叫飛鼠，家陣科學上叫蝙蝠，係對翼手目動物嘅統稱，翼手目係哺乳動物中僅次於嚙齒目動物嘅第二大種群，而加一共有 19 個科 185 個屬 962 個品種，除咗極地同海洋中一啲島嶼外，分佈遍全世界。
翼手目動物嘅四肢同尾之間覆蓋着薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都冇嘅，為咗適應飛行生活，翼手目動物進化出一啲其他種群所唔具備嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾均具爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。
首先，而家想像互通程度嘅概念。互通程度係語言學上講到嘅「兩隻語言，能唔能夠喺未學過對方語言嘅情況下理解對方噏乜」，如果話兩隻話之間互通，意思係話佢哋之間做到呢樣嘢，一般認為互通反映兩隻話有返咁上下相似。
自私基因論係進化論上嘅一個觀點。主張進化嘅基礎係基因－廿世紀嘅進化論一般認為，物競天擇令生物會傾向嘗試維持自己嘅存在，但事實表明咗，有好多生物都會作出利他或者類似利他嘅行為。呢種現象被指係因為利他行為對啲基因嘅傳播有利。
透過好似上述噉嘅分析，研究者就可以理解自然環境嘅特性會點影響老虎行為嘅進化。到咗廿一世紀初，進化博弈論經已取得咗一定嘅成功，解釋到一啲古典進化論解釋唔到嘅行為現象，尤其係社會行為方面嘅現象。除此之外，進化博弈論原則上仲可以解釋到人類行為嘅進化，所以仲有俾社會科學嘅研究者採用。
遺傳學係研究生物體嘅遺傳同埋變異嘅科學，係生物學嘅一個重要分支。喺史前時期，人類就已經識得利用生物體嘅遺傳特性通過選擇育種嚟提高穀物同埋牲畜嘅產量。而現代遺傳學，目的係尋求了解遺傳嘅整個過程嘅機制，就係始於19世紀中孟德爾嘅研究工作。
基因位於DNA上，而DNA係由四類唔同嘅核苷酸組成嘅鏈狀分子，喺DNA上面嘅核苷酸序列就係生物體嘅遺傳信息。天然嘅DNA係以雙鏈形式存在嘅，兩條鏈上面嘅核苷酸互補，而每一條鏈都可以作為模來合成新嘅互補鏈。
基因上嘅核苷酸序列可以被細胞轉譯以合成蛋白質，蛋白質上嘅胺基酸序列就係對應基因上嘅核苷酸序列。呢個對應性被稱為遺傳密碼。蛋白質嘅胺基酸序列決定佢點樣摺疊成為一個三維結構，而蛋白質嘅結構就同佢所發揮功能密不可分。
雖然遺傳學喺決定生物體外形同埋行為嘅過程中扮演重要嘅角色，但呢個過程係遺傳學同生物體所經歷嘅環境共同作用嘅結果。例如，雖然基因能夠喺一定程度上決定一個人嘅體重，人喺童年所經歷嘅營養同埋健康狀況都會對佢嘅體有重大影響。
進化樹，又有叫系統發生樹，係進化論同相關領域嘅分析上常用嘅一種圖表。喺最基本上，一樖進化樹有若干個節點，每個節點代表一個物種，而節點之間嘅線表示物種之間嘅關係，例如狼同狗有個近期嘅共同祖先，所以兩個物種後面都有線指向佢哋嘅共同祖先。
同源喺生物學上係指唔同物種因為有共同祖先而有嘅共同結構或者基因。呢度相同嘅祖先可以指演化意義上嘅祖先，即係兩個結構由一個共同嘅祖先演化而來，亦都可以指發育意義上嘅祖先，即係兩個結構由胚胎時期嘅同一個組織發育而來。
雖然LUCA 並冇化石證據，但係現時所有生物嘅生化相似性證實咗佢嘅存在。 佢嘅特徵係可以由現代基因組嘅共同特徵推斷出嚟。 呢啲基因描述咗一種複雜嘅生命體，具有幾種共同適應嘅特徵，例如點樣將信息由 DNA 轉換為 mRNA ，再到蛋白質嘅轉錄同轉譯機制。
大規模絕種，又有譯做集體絕種或者滅絕事件，係指喺一個相對短暫嘅地質時代入面，喺一個好大嘅地理範圍入面嘅宏觀生物數量同埋種類都跌得好快嘅事。有科學家推測，自地球誕生以嚟，曾經出現過嘅生物已絕種咗超過98%。
造成生物大規模絕種嘅可能原因好多，例如隕石撞咗落地球、超級火山爆發、氣候變化、海平面突然上升或者下降同埋缺氧等等，但都依家為止重未有完全嘅定論到底點絕種。每次嘅大滅絕事件都可以喺相對短時間入面令到80%－90%以上嘅物種絕種。
但係，仍然有啲生命力強嘅物種可以生存到。同時，災變引起嘅環境變化亦都促使咗新物種嘅誕生。大絕種期間倖存嘅或者新生嘅物種喺絕種事件之後開始復蘇同埋發展，所以喺每次全球性嘅滅絕事件之後，都會伴隨住生物嘅復蘇同發展。
親緣關係學，生物學一門，演化生物學一門，研究生物演化，品種之嘅關係同演化史，喺邊個位分支出來。現今研究對比品種遺傳基因，求出品種特徵在所嘅基因，求出品種之間演化關係。有咗關係，就可畫出親緣樹，有如族譜一樣，以顯示進化分支。
英文寫為Phylogenetics。前半取自希臘文φυλή ，音phylé，以及 φῦλον ，音phylon，意謂 族、種、親族。後半取自希臘文γενετικός ，音 genetikós，意謂起源、來源、誕生。
物競天擇嘅概念係由查理斯·達爾文喺佢本名著《物種起源》嗰度提出嘅。「通過物競天擇進行嘅進化」係指某啲等位基因因為有利於生存同繁殖而變得更加常見嘅過程。例如身上帶有「抗藥性勁嘅基因」嘅細菌個體比較能夠生存落去同埋繁殖，所以喺下一代入面「抗藥性勁嘅基因」呢個等位基因就變得更加常見。
物競天擇帶出咗進化適應性呢個概念。一隻生物嘅進化適應性係指佢生存同繁殖嘅能力，而呢個能力決定佢有幾大機會將自己身上嘅基因傳去下一代。某隻生物嘅進化適應性係以「比例上有幾多後代帶有嚟自嗰隻生物嘅基因」嚟量度嘅，所以進化適應性唔係齋睇佢可以生到幾多個後代嘅－就算佢生到嘅仔女嘅數量係同類個體嘅十倍，如果嗰啲仔女因為太虛弱或者佢唔識照顧等嘅原因而生存唔到，呢隻生物嘅進化適應性都唔會好高。
親屬選擇係進化論上嘅一個概念，指物競天擇嘅過程當中，會保護自己親屬嘅個體會有比較高嘅進化適應性－例如如果一個基因 A 會令一隻動物本能上噉想保護自己嘅親屬，噉基因 A 會比較大機會會流傳到落嚟，因為帶有基因 A 嘅動物嘅兄弟姐妹同仔女好可能都會帶有基因 A，所以對於基因嚟講，致使隻生物保護自己嘅親屬會有利於個基因嘅傳播。
群體選擇係進化論上嘅一個概念，指出物競天擇會喺群體嘅層面進行。例如家陣有兩個種群 A 同 B 要爭嘢食，A 嘅個體曉合作獵食大隻嘅獵物，而 B 嘅個體冚唪唥都係自私自利單獨行動嘅，就算自私自利對個體有利，B 呢個群體整體可能會因為 A 能夠獵食一個個體打唔低嘅大隻獵物而冇咁有利。
生物學同第啲科學領域一樣，會跟足科學方法嚟做研究。噉講意思即係話，生物學界會根據手上已知係真嘅事實，諗一啲理論出嚟解釋研究緊嘅現象，然後靠邏輯嘅思考，去諗吓呢柞理論會做點樣嘅預測，跟手做實驗同觀察嚟攞數據，驗證吓個理論嘅預測係咪真確。
訊號理論係進化生物學上嘅一套理論。訊號理論嘅核心諗頭在於分析生物個體之間嘅通訊，以及係呢啲通訊傳嘅訊號同物種嘅進化有咩關係。訊號理論將個體想像成有能力由感知到同學過嘅嘢度做判斷，搵出環境當中邊啲嘢彼此之間有點嘅相關，令生物個體會有誘因控制自己傳俾第啲個體嘅訊號。
到咗廿一世紀初，訊號理論經已俾人攞咗嚟解釋生物學上好多種打前令生物學家覺得費解嘅現象，例如係羚羊點解進化到成日無端端喺度彈跳－強力嘅彈跳話俾獵食者知「我身手好敏捷好難捉，嘗試捉我係嘥氣」，或者係孔雀公點解進化到要開屏－身上帶住又鮮艷又阻手阻腳嘅羽毛話俾啲乸知「我身手好好，孭住啲噉嘅羽毛都照樣生存到」。
神導進化論係一種宗教哲學觀點，主張相信上帝同進化論相容，例如好多抱持呢種思想嘅人都認為上帝喺創造宇宙嗰陣，聰明噉設下咗一啲自然定律，再俾呢啲自然定律自己運行並且最後創造出地球同生命，而進化嘅機制就係呢啲定律嘅一部份。
於是優生學嘅諗法就主張，人類社會應該做到盡可能淨係俾「遺傳質素高」嘅個體繁殖後代，等人類嘅基因庫質素一代一代噉提升－即係鼓勵優質嘅人生細路。優生學可以溫和又可以極端，溫和派嘅例子有「提供津貼鼓勵啲質素高嘅個體生細路」，而比較極端派嘅例子有「立法禁止質素低嘅個體生細路」。
好多自認無神論者，對超自然嘅嘢，都抱懷疑態度，同講無體驗證據證明神嘅存在。其他都以哲學、社會或者史學做無神論嘅論據。好多自認無神論者，都傾向通俗哲學，例如人文主義同自然主義。無神論並無一套意識形態，無神論者一套一定行為。
雖然不可知論嘅基本觀點同懷疑主義一樣古老，但係赫胥黎特別創造咗「不可知」同「不可知論」呢兩個字，用嚟概括佢對同時代形而上學主義，特別係冇條件同不可知曉呢兩個新發展嘅睇法。因此搞清楚赫胥黎本人嘅睇法好重要。
1879年，當查理斯·達爾文撰寫自傳嗰時，收到封信，問佢有神論同進化論係唔係相容，佢係唔係信神。佢話「可能會係個熱心嘅有神論者同進化論者」，例如金斯利同亞薩格雷嘅引證，對達爾文佢嚟講「永遠唔係一個否認神存在嘅意義上嘅無神論者」。
勃特蘭·羅素嘅小冊子《我點解唔係基督徒》係對不可知論信條嘅經典闡述。呢本同名小書係基於佢1927年喺發表嘅演講。文章首先簡單咁講羅素反對有神論嘅論據，然後又反對基督教教義道德。最後佢就呼籲佢嘅讀者要用「無懼嘅態度同開放嘅智慧」「獨立自主、公平正直咁睇嘢」。
喺羅素後來嘅小冊子《我係無神論者定係不可知論者？ 》入面，佢肯定，佢喺哲學意義上係一個不可知論者，唔知道神係咪真係存在。而喺同一部作品入面，佢亦都接納，無神論者呢個稱呼可以更好咁表達出非哲學追隨者嘅宗教姿態。
雖然不可知論好似懷疑論，但佢哋係唔同嘅，不可知論同實證主義方法一樣，而懷疑論就同實證主義方法唔一樣。實證主義強調自然科學同社會科學嘅成就同可能。懷疑論者甚至會同無神論、有神論、創造論、智慧設計論一樣咁反對不可知論。
邏輯實證主義者，如卡納普同艾耶爾，對不可知論嘅諗法係錯嘅。佢哋提出嘅論據維根斯坦嘅名著《對於嗰啲唔講得嘅，一定要收聲》， 當任何有關神嘅言論係純粹謬論。邏輯實證哲學家同類似嘅思想學派嘅擁護者認為， 有關宗教或者其他超然存在經驗嘅陳述冇事實價值，都要當成冇意義。
亦都有啲理神論者係出自反基督教或者非基督教嘅宗教背景嘅，但同樣對宗教反感。呢啲思想上嘅改革打後引起咗大規模衝突，例如有唔少早期理神論者都因為佢哋所主張嘅思想而坐過監，而好似法國大革命同美國革命等嘅社會革命都有受理神論嘅思潮影響。
佢哋指出，教會嘅教義有好多唔合理嘅地方，例如係湯瑪斯·潘恩等等唔少早期理神論思想家都批評舊約聖經，指出呢本書當中有大量內容都係喺度鼓吹殺戮同暴力，而且有多個地方都自相矛盾。再近期啲嘅理神論者仲有指出，聖經等宗教經典嘅某啲內容同考古學嘅發現唔係好夾，令到佢哋對教會嗰套思想覺得反感。
為咗想了解造物主，理神論者拒絕教會提倡嘅教條，反而會好似科學哲學噉，鼓勵啲人對自己持有嘅諗法抱懷疑嘅態度。理神論者將佢哋嘅思想建基於自然主義之上，相信宇宙萬物都可以用各種自然定律嚟解釋，主張造物主有足夠嘅聰明才智，識得齋靠喺創造宇宙嗰陣定落嚟嘅自然定律就能夠令到宇宙慢慢噉演變成佢想要嘅樣。
微調宇宙係另一個廣受理神論者歡迎嘅觀點。根據呢種觀點，物理學上嘅發現指出咗，宇宙入面有好多物理常數嘅數值都係啱啱好令到宇宙適合生命存在嘅，而呢啲物理常數嘅數值衹要郁 0.001% 都會令到宇宙唔適合生命存在。
舉個例子說明，物理學家模擬過，強作用力衹要勁多 2%，就會影響到氫嘅核聚變作用，搞到太陽冇能力發光發熱維持地球上嘅生命。微調宇宙觀點相信，呢啲物理數值之所以會啱啱好適合生命存在，冇乜可能係純粹巧合。比較合理嘅解釋係，宇宙由某啲高層次嘅智能所創造，而呢個智能特登喺設計宇宙嗰陣將呢啲物理常數設到啱啱好適合生命存在。
泛理神論結合咗理神論同埋泛神論－泛神論係指相信「宇宙同上帝係同一樣嘢」嘅神學觀點。泛理神論早喺 16 世紀嘅文藝復興嗰陣經已有人提過，18 世紀後尾嘅古典理神論思想家都有諗過吓，喺廿一世紀嘅理神論界亦有咁上下人氣。
泛理神論主流認為上帝曾經係一個有意識嘅物體，設計同創造咗宇宙，但係佢跟手就同個宇宙合為一體，並且變到冇意識，而「上帝會唔會終有一日會醒返」係一個謎。泛理神論係理神論嘅一種－因為泛理神論者相信上帝家吓係冇意識嘅，所以佢哋同古典理神論者一樣，唔信上帝會俾乜嘢啟示俾人類或者同人類溝通。
根據古典理神論，人類擁有理性－即係有意識噉靠觀察自己身邊嘅嘢嚟到認識宇宙同埋做判斷嘅能力。因為理神論者相信自然主義，認為宇宙萬物都可以齋靠自然定律解釋，所以人類淨係靠用理性了解自然定律就可以認識造物主，唔使乜嘢教會或者宗教經典。
初頭嘅理神論者－好似係瑪竇·廷達爾同湯瑪斯·潘恩－好多都主張話原先人類係有一個又理性又簡單嘅信仰嘅，後嚟先至俾教會嘅內部權鬥等嘅原因搞到腐敗咗。佢哋覺得啲神職人員好多時會為咗自己個人利益或者係成個神職人員階層嘅利益而老點啲信眾，又或者係死要面喺唔夠人詏嗰陣用神秘主義等嘅方式嚟避開問題。
呢個諗法暗示咗，呢類理神論者認為遠古嘅早期社會有一啲冇乜迷信喺度嘅宗教信仰，但係好似大衛休謨等嘅史學家喺研究完原始社會之後，發覺嗰陣時啲信仰都唔係咁理性，而係好建基於情緒之上嘅－例如係出於對未知嘅恐懼而拜鬼神噉。
呢種思想就係所謂嘅決定論。相信呢種學說暗示咗個人相信人類嘅行為都係完完全全噉由自然定律話事嘅。於是乎，嗰陣時啲思想家－無論係教會嘅神學家定係理神論者－都好興辯論到底人類真係具有所謂嘅自由意志，定係衹不過係同其他嘢一樣，係完全受制於自然定律嘅。
又有第啲理神論思想家主張物質主義，認為宇宙除咗物質之外就乜嘢都冇，所以冇乜嘢靈魂或者死後生命。英格蘭哲學家 Anthony Collins、英格蘭作家 Thomas Chubb、同英格蘭思想家 Peter Annet 等等都主張呢種諗法。
喺啟蒙打前嘅歐洲發生咗大型嘅教會分裂。中世紀嘅西歐喺宗教上不嬲都係由天主教會主導嘅，但係喺 16 世紀嗰陣出現咗馬丁路德呢個人物，佢重新將聖經由希伯來文同希臘文譯做德文，創立自己嘅新教派，又大談羅馬教會嘅腐敗，激到教宗生虾噉跳。
馬丁路德引起咗宗教改革，仲令到西歐喺宗教上發生大分裂，形成咗基督新教出嚟。呢場宗教分裂造成嘅政治緊張搞到歐洲發生咗三十年戰爭呢場宗教戰爭。呢場仗好大陣仗，例如係德國，據估計就有成 15% 至 20% 嘅人都因為打呢場仗死咗。
呢啲宗教上嘅紛爭涉及到因為神職人員對聖經章節嘅唔同詮釋而起嘅政治意見分歧，所以呢場風波亦都令到好多歐洲嘅學者同思想家開始重新去反思宗教同真理呢方面嘅問題－間接令到一部份嘅人產生「想放棄宗教」呢個諗法。
17 世紀嘅歐洲喺科學上嘅重大躍進－即係所謂嘅科學革命－喺思想上對西人造成咗好大嘅震盪。哥白尼、開普勒、同伽利略等科學家嘅研究令到歐洲人放棄舊陣時「地球係宇宙中心」嘅諗法，並且開始挑戰聖經嘅權威，當中伽利略就為咗堅持自己對日心說嘅諗法而俾教廷指控話佢係異端分子。
呢一連串嘅事開始令到好多歐洲人相信，聖經頂櫳都衹不過係喺信仰同道德上嘅權威，喺科學知識上冇資格話事。例如伽利略就曾經講過話認為「上帝嘅本質係要透過佢嘅工作嚟認識嘅，而上帝嘅教導係要透過佢所啟示嘅話語嚟認識嘅」。
德裔美國史學家伯多祿·基認為，古典理神論係喺 1690 年代尾正式出現喺歷史舞台上嘅。嗰陣，愛爾蘭思想家莊·吐蘭寫咗本書叫《Christianity not Mysterious》，佢喺呢本書當中大講佢對基督教嘅諗法，並且大力主張認為，信仰上最基礎嘅教條冚唪唥都可以由人齋靠理性嚟學，根本唔使教會教－呢種諗法係理神論嘅基本原則。
莊·吐蘭嘅著作引起咗當時啲知識份子嘅注意，呢啲知識份子包括咗一啲受過高等教育嘅學者、自學成材嘅自由思想家、又有啲俾伯多祿·基形容係「近乎黐線」嘅人。呢啲人對理神論廣泛噉展開辯論，而呢一連串嘅辯論起碼要去到成 1740 年代先至降溫。
法國喺歷史上出過好多自然神學家，不嬲都有開對教會抱持懷疑態度嘅哲學傳統，而喺法國大革命打後嘅一段時間之內，拜至高存在體仲取代天主教做咗一陣法國嘅國教。嗰個時代嘅法國理神論思想界最出名嘅要數大哲學家伏爾泰。
美國嘅開國元勛多數有理神論傾向。喺 17 世紀尾同 18 世紀頭，美國啱啱脫離大英帝國獨立咗冇幾耐，仲好興同歐洲人打交道，亦都因而吸收咗當時歐洲嘅啟蒙時期思想。啟蒙時期嘅歐洲產生咗宗教自由等嘅諗頭，而宗教自由仲成為咗美國憲法嘅其中一條基本原則。
呢啲知識份子好提倡理神論嘅思想，仲有嘗試將理神論推廣俾普羅大眾。例如湯瑪斯·潘恩就鍾意用英文呢種平民日常會講嘅語言嚟寫書討論理神論，而唔係好似當時嘅教會噉，用拉丁文同希臘文呢啲一般平民唔識睇嘅文字。不過，「當時嘅社會大眾有幾接納理神論」呢個問題到咗家吓歷史學界都仲喺度詏緊。
一般歷史學家都認為，湯瑪斯傑佛遜係美國開國元勛當中其中一個最爆響口噉表態撐理神論嘅。佢喺 1820 年寫咗《傑佛遜聖經》，書名全名《The Life and Morals of Jesus of Nazareth》。
呢本書係聖經嘅節錄版，淨係收錄新約福音裏面耶穌嗰啲道德教誨－即係將舊約聖經、使徒保羅寫嗰柞嘢、以及啲有關預言同神蹟嘅內容通通攞走嗮。一般都認為，湯瑪斯傑佛遜佢噉樣做反映咗好強烈嘅理神論取向－唔信超自然嘅嘢，淨係要耶穌嘅道德教導。
古典理神論最後走向咗衰落，但係就喺廿一世紀初再次崛起。歷史學家認為，到咗 1800 年左右，古典理神論經已唔算一個影響力強嘅思想流派，而喺打後嘅 19 世紀，古典理神論因為唔夠無神論同基督教嘅一啲新思想派系競爭，所以走向衰落，冇乜點再有人提。
雖然係噉，廿世紀後半橛嘅互聯網科技令到人類重新噉發現咗理神論－現代嘅西人好多都對教會覺得厭惡，但係又唔想信無神論，於是由廿世紀後期開始，好多西人都開始有理神論嘅傾向，仲將現代嘅科學知識融入去古典理神論入面，形成咗現代嘅理神論。
理神論主張上帝存在得嚟又唔相信神聖啟示，令到佢對宗教嘅兩極嘅人－由虔誠嘅教會信徒去到無神論者－都有一定嘅吸引力，例如係廿世紀嘅英格蘭哲學家安東尼夫勞就由無神論改信理神論，又有啲做天主教神父做咗廿年嘅人改信理神論。
現代嘅理神論者嘗試將古典嘅理神論思想結合埋現代嘅哲學同科學知識，再加上理神論唔似得教會噉，由個組織嘅權威決定「應該信啲乜」，所以產生好多唔同嘅思想流派。好多時理神論者之間對上帝嘅本質同死後生命等嘅議題有唔同嘅意見。
社會生物學可以話係生物學同社會學嘅一個結合領域。社會生物學研究專門用進化論同相關嘅生物學概念嚟剖析唔同動物物種嘅社會行為，並且將呢啲分析用落去社會學等嘅社科領域嗰度，用嚟解釋人類嘅社會行為同埋呢啲行為點樣引起社會現象。
－彷彿好似啲模型係生物噉，「汰弱留強，勁嘅個體先至有得繁殖同埋將自己基因傳去下一代」。實證研究表明，GA 的確能夠有效噉解決好多數學最佳化上嘅問題，仲能夠配合人工神經網絡嚟用，响廿一世紀初嘅 AI 工作當中得到廣泛嘅採用。
喺進化論上，一個族群內部嘅生物個體彼此之間或多或少噉喺遺傳上有所差異，而呢啲差異會引致佢哋喺表現型上有個體差異，當中佢哋有啲生存同繁殖能力比較勁，所以就更加有機會將自己啲遺傳基因傳俾下一代。假設環境唔變，個族群就會一代一代噉喺遺傳上有變異，變到愈發適合喺嗰個環境生存同繁衍。
因為咁多唔同嘅事物都係複雜系統，有好多唔同領域嘅工作者都發覺自己做嘢嗰陣要應付「個系統複雜得滯，預測唔到佢行為」等嘅問題－包括咗地球科學、生物學、心理學、經濟學同工程學呀噉。於是有啲工作者就開始著手分析複雜系統嘅抽象特性，形成咗一套跨學科嘅研究，會用到電腦模擬等嘅方法解答有關複雜系統嘅問題。
响廿世紀尾，有多個唔同領域嘅工作者－包括係地球科學、生物學、生態學、神經科學、心理學同經濟學等嘅社會科學、同埋工程學等－都發覺自己成日要面對「手上分析緊嗰個系統複雜得滯，預測唔到佢嘅行為」噉嘅情況。於是就有人提出咗「複雜系統」嘅概念，並且著手研究複雜系統嘅抽象特性，目的係想解答「有冇方法可以更準確噉預測複雜系統嘅行為？
嘅值話咁快就會變成天文數字，而且上述嘅分析仲未考慮「節點之間嘅關係有分好多唔同種」以及「每粒節點本身可以係個複雜系統」等嘅問題－因為噉，分析者望到自己想分析嗰個網絡嗰陣，冇可能一眼睇得出個網絡而家嘅狀態係點，更加唔好話預測到個網絡跟住落嚟有乜變化。
嘅數值就變咗 1,000,000 倍咁多。臨界過渡等嘅現象引起好多工作者嘅關注，例如醫療上嘅工作噉－已知人體係個複雜系統，由數量龐大嘅細胞同第啲嘢組成，假想家陣藥劑師研究緊一隻藥 X，想決定要俾幾多嘅 X俾病人食，問題係如果人體對 X 呢隻藥有臨界過渡現象，就可能會出現「病人食 100 g 會好返，但食 100.
到咗廿一世紀為止，已知嘅蝴蝶物種總共有大約 18,500 種咁多。喺呢柞物種當中，有大約 775 種住喺新北界，大約 7,700 種住喺新熱帶界，大約 1,575 種住喺古北界，大約 3,650 種住喺埃塞俄比亞界，而淨低嘅東洋界同澳新界加埋就有大約 4,800 種－熱帶地區嘅物種多樣性最高，雖然喺溫帶同寒帶地區都有唔少嘅蝴蝶物種。
如果淨係考慮大中華地區嘅話，紀錄顯示，中國大陸有大約 2,100 種蝴蝶，台灣大約有 370 種，而香港就有大約 260 種－雖然香港嘅陸地面積只係中國嘅萬分之一，但係香港有嘅已知蝴蝶物種佔咗全國嘅超過百分之十，所以香港俾好多人覺得係一個觀蝶嘅好地方。
蝴蝶物種當中分佈得最廣嘅要數帝王斑蝶。佢哋本嚟係嚟自美洲嘅，但响 19 世紀或打前，佢哋以某啲方式散佈到去全世界，家吓喺澳洲、紐西蘭、大洋洲其他地方同埋伊比利亞半島－有佢哋需要嗰啲植物嘅地方－都搵得到佢哋嘅蹤跡。
蝴蝶嘅頭部嘅左右兩邊各有一隻好發達嘅複眼，每一隻複眼由好多隻細眼組成，有好多個物種嘅蝴蝶喺呢啲細眼中間嘅空間生咗啲細毛喺度，所以一隻蝴蝶嘅複眼係咪有毛同埋佢啲毛嘅形態可以用嚟將佢分類。對複眼大到霸咗差唔多成半個頭嘅空間去，令到蝴蝶喺視覺上睇得到好廣角度。
蝴蝶嘅口器生喺對眼落少少啲嘅地方。通過進化嘅過程，蝴蝶嘅口器高度噉特化咗，現代蝴蝶嘅口器好多時得返上顎嘅部份，下顎喺好多物種入面經已進化到唔見咗。上顎嘅第一橛變長咗，形成咗好似飲管噉嘅形狀嘅結構，令到隻蝴蝶曉得吸一啲流體嘢食－睇物種同性別，蝴蝶有啲會食花蜜，有啲興食腐爛嘅生果，又有啲會食大啲嘅動物嘅排泄物，而且通常無論係邊個物種，蝴蝶多數都會由小溪或者水氹等嘅地方飲水。
呢個飲管狀嘅結構喺唔用嗰陣時一般都係巻埋嘅。蝴蝶嘅上顎嘅第一橛同第二橛有一啲味觸，上面有味覺器官，等隻蝴蝶可以知道自己食緊啲乜嘢味嘅嘢。除此之外，蝴蝶當中有一啲物種個口器係細咗甚至乎冇咗嘅－呢啲物種好多時都係一啲由個蛹出咗嚟之後就唔食嘢，快快搵到伴侶交配就死嘅。
蝴蝶個腹部係身體最落嗰部份，裏面包含咗用嚟消化、排泄同繁殖嘅器官。個腹部由 10 截組成，每截都由骨化程度高啲嘅一塊背板同腹板，再加埋兩邊各一塊骨化程度低啲嘅側板構成。個腹部頭嗰 8 截有氣孔幫手唞氣，而最尾嗰截因為要用嚟繁殖所以有啲唔同樣－啲公嘅喺交配嗰陣會由呢截嗰度伸條嘢出嚟，插入去隻乸嘅陰道嗰處，呢條嘢跟手就會擺啲精包落隻乸嘅體內，然後啲精子就會一路就噉由個精包游去隻乸身體更深處嘅地方，俾隻乸儲起嚟用。
蝴蝶嘅前緣脈喺進化嘅過程當中減退咗，只係喺活體嘅前翼前緣嗰度模糊噉存在，而喺乾燥嘅標本上面會完全冇咗。肘脈有得分做前肘脈同後肘脈。翼室就係翼脈之間嗰啲空間。喺昆蟲學上，每個翼室都有個名，改乜名係由佢前面嗰條翼脈話事嘅，例如 M1 脈後面嘅翼室就係「M1 室」。
下圖係 2011 年一隻巨型藍閃蝶嘅標本。巨型藍閃蝶屬於閃蝶，閃蝶呢個屬嘅蝴蝶出嗮名係有好多物種都呈藍或者綠噉色而且啲翼有好似金屬噉閃呤呤嘅光澤，而呢種光澤源於佢哋嘅翼有特殊構造，令射落佢哋度嘅光出現干涉現象。
蝴蝶嘅翼上面佈滿咗一塊塊嘅鱗片，呈覆瓦狀噉排列。鱗片嘅根基有條柄仔，藉住噉嚟依附喺翼膜嗰啲細微嘅窿窿上面。鱗片壁同埋啲窿窿當中包含咗好多嘢，例如係喺仲係幼蟲嗰陣由寄主植物攞到嘅成分、成年蝴蝶自己代謝嘅產物、或者係代謝廢物等嘅嘢，呢啲嘢令到對翼有好豐富嘅色水，就係所謂嘅「化學色」或者「色素色」。
好多蝴蝶公同埋一部份嘅蝴蝶乸喺佢哋啲翼嗰度生咗一啲叫做香鱗嘅特化鱗片，香鱗曉釋放一啲費洛蒙，並且向同類傳送一啲訊息，例如係叫啲異性同類過嚟交配噉。喺有香鱗嘅蝴蝶物種當中，有啲物種嘅香鱗散佈喺成隻翼嘅表面，有啲聚成一塊塊形成所謂嘅「性標」，又有啲生喺特化咗嘅袋狀構造入面。
當同一個物種嘅蝴蝶有兩種或者以上嘅款，嗰個物種就為止有多型性。同個體差異唔同，多型性所涉及嘅型態差異比較大，大到望落似唔同物種，而且各個型態亦都穩定噉樣出現。多型性包括咗兩性異形－即係同一個物種嘅公同乸唔同到就噉睇似兩個唔同物種－等嘅型式。
兩性異形嘅蝴蝶物種仲有啲會有公乸同體嘅現象－噉講即係話喺呢啲物種入面，公同乸個款明顯唔同。有陣時會有啲公乸同體嘅個體，呢啲個體會有齊兩個性別嘅性器官，而且左右嘅翼嘅花紋甚至形狀都唔同，一邊似公一邊似乸。
睇嗮成個生命史嘅話，蝴蝶嘅壽命一般有一至四個月，但氣候同物種會影響蝴蝶嘅壽命。喺啲又暖又食物充足嘅時間同地方，啲蝴蝶可以生得好快，壽命會短啲，反之亦然。一般嚟講，多數蝴蝶物種嘅成蟲都係得嗰一到兩個月命左右，不過以成蟲嘅型態嚟過冬嘅斑蝶嘅成蟲可以有成幾個月咁長命。
蝴蝶嘅卵有獨特嘅構造幫到佢哋生存。蝴蝶嘅卵外層有一浸硬嘅殼保護住。呢個殼上面又有一浸薄薄地嘅蠟，呢浸蠟起得到保水嘅效果，令到粒卵唔會變乾。每一粒卵喺其中一個尾端嗰度有啲細細地嘅開口，等精子可以游入去嚟令粒卵受精。
蝴蝶產卵嘅方式都相當多樣化。有啲蝴蝶物種會將啲卵一粒一粒噉生喺唔同嘅地方，又有啲會成竇成竇噉生，好多時一隻蝴蝶乸可以生到成 100 至 200 粒卵咁多。蝴蝶啲卵幾乎實係生喺啲植物上面嘅，但每一個物種嘅蝴蝶都有特定嘅寄主植物，有啲蝴蝶物種可以喺多個物種嘅植物上面產卵，又有啲定死咗要喺某一種特定嘅植物嗰度先至產到卵嘅。
喺多數嘅蝴蝶物種入面，卵嘅階段會維持幾個禮拜。喺冬天產嘅卵會通過一個休眠期，等到春天先至孵化。又有啲住喺溫帶嘅蝴蝶物種－例如係 Nymphalis antiopa－會喺春天嗰陣時產卵，等啲卵喺夏天孵化。
一齡蟲生咗出嚟要做嘅嘢就係猛咁食嘢，吸取成長要用嘅營養。有好多物種嘅毛蟲喺孵咗出嚟會食埋自己粒卵嘅殼－噉做唔會嘥料，又可以防止啲空嘅卵殻暴露自己嘅位置俾啲獵食者知。條毛蟲食咗卵殼之後會係噉食樖寄主植物。
一條毛蟲會係噉食嘢嚟到儲起啲能量，直到下一個階段－脫皮轉齡－為止。到咗嗰陣幼蟲會停止活動，預備脫皮轉齡。脫皮開始嗰陣，條毛蟲嘅身體會伸縮，將塊舊皮由個頭部開始脫出嚟，最後將頭部嘅外殻甩出嚟就完成脫皮嘅過程，塊新皮跟住會快速噉變硬同有色。
生到咁上下嘅毛蟲會停止進食，跟住周圍爬想搵個地方結蛹，佢哋通常會揀停留喺樹葉嘅底等等安全隱蔽嘅地方結蛹。為咗確保破蛹化成蝴蝶嗰陣時能夠順利噉展開對翼，條毛蟲會拉長自己個身嚟度吓夠唔夠位。決定好結蛹嘅地點之後，條毛蟲會吐啲絲出嚟做墊，用個尾足鉤住絲墊固定自己個位置，然後係噉左右吐絲，造成一條粗帶固定自己個身體。
大約一日之後，佢就會開始結蛹，前蛹會有間歇性嘅伸縮同埋膨脹活動。打後伸縮同膨脹嘅次數會變得頻密，表皮會由胸前裂開，並且好快噉推到去腹部嘅尾端。最後尾端嘅臀棘鉤住絲墊，甩咗最後一塊皮就會完成結蛹嘅過程。
蛹係一個靜止、集中於改變身體結構嘅階段。一隻蛹個腹嘅第四至第六截查實仲曉郁，但喺蛹嘅階段，成隻蟲嘅絕大部份活動都會停止。喺呢個時候，隻蛹嘅體內會進行一連串複雜嘅生命過程，會將條毛蟲嘅器官分解變成液體噉嘅狀態，跟手呢個液化咗嘅身體會重組變成隻成蟲嘅身體。
一隻蝴蝶嘅破蛹過程一般都係喺深夜至到天光嘅時間進行嘅。隻成蟲開始破蛹嗰陣時，個蛹殼嘅頭部同胸背會十字形噉樣裂開，隻蝴蝶嘅頭、胸同背部會一齊露出嚟，跟住對前腳會伸出嚟，並且將摺起咗嘅翼同脹起咗嘅腹拉出去個蛹殼外面。
啱啱捐出嚟嘅成蟲通常會黐喺個蛹殼下面或者以其他穩固位置將個身體吊起，跟住佢就要將自己個腹嘅血淋巴體液注入去翼脈嗰度，並且將摺起咗嘅翼迅速噉撐開。當兩對翼伸展之後，啲多餘嘅體液會由肛門嗰度排出。如果呢個時候隻蝴蝶跌咗落地或者有障礙物令到佢對翼唔能夠順利噉伸展嘅話，佢就會變到唔識飛，淨係可以坐以待斃。
蝴蝶成蟲嘅口器特化咗好似飲管噉嘅形狀，所以淨係曉食啲流質嘅嘢食。蝴蝶主要嘅嘢食來源係富含糖份嘅花蜜，有陣時唔同物種嘅蝴蝶搵起花蜜上嚟會偏好唔同物種嘅花，又有啲蝴蝶物種會食花粉、樹汁、爛生果、爛肉、大啲嘅動物嘅大便、人身上嘅汗同埋泥土入面一啲溶咗嘅礦物質呀噉。
蝴蝶鍾意食花蜜嘅習性令到佢哋對於好多種植物嚟講都係好緊要嘅傳粉媒介－蝴蝶會幫啲植物手將啲植物嘅花粉由一樖植物傳去另一樖同類嘅植物嗰度，等啲植物有得繁殖。一般嚟講，佢哋帶嘅花粉量冇蜜蜂咁多，但係佢哋飛嘅距離就往往遠過蜜蜂嘅。
冬天對蝴蝶嚟講係一個嚴峻嘅挑戰。冬天嘅低溫會搞到好多植物凋謝，包括咗蜜源植物同寄主植物，搞到成蟲同幼蟲冚唪唥都會因為嘢食難搵而難以生存。因為噉，好多蝴蝶物種都會揀以卵或者蛹嘅型態嚟去過冬－呢兩個型態都係靜止嘅狀態，唔使周圍郁，所以唔使用咁多能量，唔使食嘢都得。
有多個物種嘅蝴蝶，包括頭先提過嘅帝王斑蝶同大絹斑蝶，會以遷徙嘅方法嚟過冬。帝王斑蝶會歷經幾代噉飛越成個北美州，去到墨西哥等暖啲嘅地區嘅某啲特定地方過冬，喺春天嗰陣就會返返去原本嘅地方，佢哋會大規模噉聚埋一齊喺啲樹上面，係一個好出名嘅奇觀。
近啲嘅研究發現，Cynthia 呢個亞屬嘅蝴蝶會歷經六代由熱帶嘅非洲遷徙去北極圈嘅地方，飛經差唔多 9,000 哩嘅距離－成個旅程飛嘅總距離差唔多係帝王斑蝶嗰個旅程嘅兩倍。而喺印度半島嗰度都有基於季候風嘅蝴蝶大規模遷徙。
爬山係蝴蝶公嘅另一種競爭方式。每日嘅上晝，各地好多個物種嘅蝴蝶都會順住地形噉向上飛，最後聚集喺佢哋嗰頭嘅山頂或者山脊嗰度。啲蝴蝶公會喺山頭嗰度盤據住同埋互相追趕，等啲蝴蝶乸上山，而蝴蝶乸喺交配完之後會飛落山下面產卵。
一般嚟講，蝴蝶公嘅數量多過蝴蝶乸，所以蝴蝶公之間嘅競爭非常之咁激烈。成幾隻蝴蝶公一齊追求一隻蝴蝶乸嘅情況完全唔罕見，而頭先啱啱提咗嘅蝴蝶公霸地盤同登山等嘅行為都係為咗要摟啲乸交配。蝴蝶公仲對蝴蝶乸嘅氣味異常咁敏感，成日都有蝴蝶公守候喺一啲未破蛹嘅乸嘅蝴蝶蛹附近，等隻蝴蝶乸破蛹咗之後就第一時間摟佢交配。
好多蝴蝶物種都會用一啲化學物－即係毒素－嚟趕走啲獵食者。呢啲蝴蝶多數都係識得運用一啲由植物嗰度攞到嘅毒素，搞到食咗佢哋落肚嘅獵食者會搞到唔舒服－噉嗰個獵食者下次見到同類嘅蝴蝶嗰陣就唔會去食，整體嚟講提高成個物種嘅生存機會。
除此之外，又有啲蝴蝶物種會利用翼上面嘅斑紋分割同擾亂獵食者嘅視覺。好似係環蛺蝶屬啲翼上面嘅破碎條紋噉，灰蝶停喺度唔飛嗰陣會擺動佢哋對後翼，令到對後翼好似頭噉樣郁－啲獵食者往往俾佢哋呃咗，走去攻擊佢哋對後翼，於是隻蝴蝶就噉逃過一劫。
呢隻詞據講嚟自百越人嘅語言嘅，但到咗家吓，已經幾乎冇人仲會用嚟指蝴蝶，但係就俾人攞咗嚟指第樣嘢－大良崩紗。大良崩紗簡稱崩紗，由大良人梁成章喺 1788 年喺佢嗰間「成記」油炸店創製。呢種小食嘅整法係用糖同鹽將麵團製成片，折卷之後就切同捏成蝴蝶噉嘅形狀，再用油炸。
其中，蠄蟧公同蠄蟧乸個樣就好似吓，凈係喺體色同斑紋嗰度先至可以分出嚟。但係佢哋嘅求愛方式都唔一樣。由於蜘蛛嘅種類比較多，所以佢嘅婚配嘅「習俗」都唔一樣。而生育能力都差咗好遠嘅，有啲蜘蛛一次生幾粒到十幾粒卵，而有啲蜘蛛一次可以生到成千粒卵都有。
蜻蜓嘅形象响人類嘅文化當中時不時出現。响廿世紀打前嘅歐洲同美國，蜻蜓好多時畀人當正係凶邪之物咁滯，例如美國南部就曾經有民間迷信話蜻蜓會幫蛇捉昆蟲，而且仲會醫治受咗傷嘅蛇，係蛇嘅手下。事實係响英文裏面，蜻蜓嘅名係 dragonfly－當中 dragon 係指傳統上描繪成邪惡嘅西方龍。
首先，隻蜻蜓公要以某啲方式打低其他蜻蜓公，爭到一隻蜻蜓乸嘅芳心。當一對蜻蜓公乸準備想交配嗰陣，隻公要將啲精子由生喺腹部最尾段嘅性器傳去佢腹部底嘅第二性器度，跟住佢就要用條尾嗰度嘅 clasper捉住隻乸嘅頭部，同時隻乸會將自己嘅腹部扭曲，由隻公嘅第二性器度接收精子。
好似八爪魚就係行單次繁殖嘅物種。喺交配咗一次之後，啲八爪魚公會進入加速嘅衰老而死亡，而啲八爪魚乸喺生咗蛋同守完啲蛋之後就會監生餓死。雖然噉做係會搞到阿爸阿媽死亡，但原則上又同時會令生態系入面多咗嘅空間同資源畀啲仔女生存。